62019CO0418_INF
Διάταξη του Δικαστηρίου (δέκατο τμήμα) της 29ης Ιανουαρίου 2020 –Silgan Closures και Silgan Holdings κατά Επιτροπής
(Υπόθεση C-418/19 P)
«Αίτηση αναιρέσεως – Άρθρο 181 του Κανονισμού Διαδικασίας του Δικαστηρίου – Ανταγωνισμός – Άρθρο 101 ΣΛΕΕ – Συμφωνίες μεταξύ επιχειρήσεων – Αγορά μεταλλικών συσκευασιών – Κανονισμός (ΕΚ) 773/2004 – Άρθρο 2, παράγραφος 1 – Απόφαση περί κινήσεως διαδικασίας – Προσφυγή ακυρώσεως – Απαράδεκτο – Πράξη μη δεκτική προσφυγής – Αποτελεσματική δικαστική προστασία – Αίτηση αναιρέσεως, εν μέρει, προδήλως απαράδεκτη και, εν μέρει, προδήλως αβάσιμη»
1.
Αναίρεση – Λόγοι – Ανεπαρκής αιτιολογία – Περιεχόμενο της υποχρέωσης αιτιολογήσεως
(Άρθρο 256 ΣΛΕΕ· Οργανισμός του Δικαστηρίου, άρθρα 36 και 58, εδ. 1)
(βλ. σκέψεις 30-34)
2.
Προσφυγή ακυρώσεως – Πράξεις δεκτικές προσφυγής – Έννοια – Πράξεις οι οποίες παράγουν δεσμευτικά έννομα αποτελέσματα – Απόφαση της Επιτροπής να κινήσει διοικητική διαδικασία εφαρμογής των κανόνων ανταγωνισμού –Απόφαση που επηρεάζει αποκλειστικώς τη διαδικαστική κατάσταση της επιχειρήσεως την οποία αφορά η έρευνα – Περίπτωση όπου δεν υφίσταται στέρηση διαδικαστικών δικαιωμάτων, διαπλαστικό αποτέλεσμα επί της αρμοδιότητας της Επιτροπής ή τροποποίηση του εφαρμοστέου ουσιαστικού κριτηρίου ελέγχου – Αποκλείεται – Γεγονός το οποίο, κατά το εθνικό δίκαιο, διακόπτει την παραγραφή – Δεν ασκεί επιρροή
(Άρθρα 101 και 263 ΣΛΕΕ· κανονισμός 1/2003 του Συμβουλίου, άρθρο 11 § 6· κανονισμός 773/2004, άρθρο 2 § 1)
(βλ. σκέψεις 35-38, 48, 52, 57, 75)
3.
Προσφυγή ακυρώσεως – Πράξεις δεκτικές προσφυγής – Έννοια – Πράξεις οι οποίες παράγουν δεσμευτικά έννομα αποτελέσματα – Δυνατότητα να τεθεί εκποδών η προϋπόθεση αυτή μέσω της επικλήσεως του δικαιώματος αποτελεσματικής δικαστικής προστασίας – Δεν υφίσταται – Προβαλλόμενη ανεπάρκεια των μέσων έννομής προστασίας σε εθνικό επίπεδο – Δεν ασκεί επιρροή
(Άρθρο 6 § 1, εδ. 3, ΣΕΕ· άρθρο 263, εδ. 4, ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρα 47 και 52 § 7)
(βλ. σκέψεις 44, 62-65, 82)
4.
Αναίρεση – Λόγοι – Απλή επανάληψη των λόγων και των επιχειρημάτων που είχαν προβληθεί ενώπιον του Γενικού Δικαστηρίου – Μη προσδιορισμός της προβαλλόμενης πλάνης περί το δίκαιο – Προδήλως απαράδεκτο
(Άρθρο 256 ΣΛΕΕ· Οργανισμός του Δικαστηρίου, άρθρο 58, εδ. 1· Κανονισμός Διαδικασίας του Δικαστηρίου, άρθρα 168 § 1, στοιχείο δʹ, και 169 § 2)
(βλ. σκέψεις 71, 72)
5.
Αναίρεση – Λόγοι – Λόγος στρεφόμενος κατά πλεοναστικής αιτιολογίας – Αλυσιτελής λόγος – Απόρριψη
(Άρθρο 256 § 1 ΣΛΕΕ· Οργανισμός του Δικαστηρίου, άρθρο 58, εδ. 1)
(βλ. σκέψεις 83, 84)
Διατακτικό
Το Δικαστήριο διατάσσει:
1)
Απορρίπτει την αίτηση αναιρέσεως ως εν μέρει προδήλως απαράδεκτη και εν μέρει προδήλως αβάσιμη.
2)
Η Silgan Closures GmbH και η Silgan Holdings Inc. φέρουν τα δικαστικά έξοδά τους.